《夜合花》
宋代·丘崇

雨过凉生，风来香远，柳塘池馆清幽。圆荷万柄，芙蓉困倚轻柔。

暮霞映，日初收。更满意、绿密红稠。是牵情处，低回照影，特地娇羞。

惆怅好景难酬。慰家山梦绕，十顷新秋。庭空吏散，依然兴在沧州。

未容短棹轻舟。谩赢得、终日迟留。笑空归去，篮舆路转，月上西楼。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。